Burzet
Burzet (Burzet en francés) es una comuna occitana de Vivarés, situada dins lo departament d'Ardecha e la region d'Auvèrnhe-Ròse-Aups, ancianament de Ròse-Aups.

Geografia
I a pas de Crèdit Agricòla a Burzet : lo canton èra tròp petit (5 comunas), tròp despoblat per una tala implantacion. I a pasmens una gendarmariá .

Comunas vesinas

Perimètre delh territòri

Toponimia
Albèrt Dauzat sap pas explicar Burzet e constata amb rason que lo nom ven probablament pas delh germanic bûr, « cabana » . Los Féniés tornan prene l'explica d'Ernèst Negre, un nom latin d'òme, Beritius amb lo sufixe -acum ; implicitament, seriá quicòm coma *Beritiago > *Berezago > *Berzago > *Berzago > *Berzac, puèi un diminutiu, doncas *Berzaguet, puèi *Berzaet > *Berzet > Burzet. Malaisit e improbable... chalriá de fòrmas ancianas.

Xavier Delamarre relèva las derivacions toponimicas celticas delhs noms de persona o de dieus. Mas lo sufixe -eto [que se confond amb lo sufixe latin -etum amb lo meteis usatge], qu'experimenta amb de noms d'òmes, foguèt probablament utilizat, segon çò qu'explica, exclusivament amb de noms d'aubres . Siquenon, un nom gallés de tipe *Boritios (Boritus atestat) o *Buritios (evolucion possibla delh precedent)  poiriá convenir : *Buritieton > *Burezedo > *Burzedo > Burzet.

Istòria
 En 1731, Burzet èra pus poblat qu'Aubenàs . Pr'aquò, la parròquia puèi la comuna, qu'englobavan Pereiras, èran fòrça espandidas, mai de 50 km² e la comparason deu téner compte de las densitats ruralas. La populacion contunhet de créisser dins la prumeira mitat delh sègle XIX pr'amor de la feconditat e i aviá de filaturas per ocupar la nombrosa man d'òbra.
 Pereiras se creèt en 1854, a partir de Burzet .

Administracion 

 Abans la refòrma cantonala de 2014, aplicada en 2015, la comuna èra delh canton de Burzet (chapluòc); es ara delh canton de Nauta Ardecha (Tuèis burèu centralizator).

Demografia 

 2016 : 397

Luòcs e monuments

Personalitats ligadas amb la comuna

Veire tanben

Ligams extèrnes

Nòtas 

Comuna de Vivarés
Comuna d'Ardecha